अब मिला पुलिस को नगर परिषद का साथ
भास्कर संवाददाता | बांसवाड़ा
शहरकी सड़कों से अतिक्रमण हटाने को लेकर ट्रैफिक पुलिस की ओर से चलाए जा रहे अभियान के चार दिन बाद नगरपरिषद का साथ मिलगया है। बुधवार को पाला सब्जीमंडी, महालक्ष्मी और माही बाल उद्यान में और आसपास से ठेला विक्रेताओं को सुनियोजित तरीके से बैठाने और सड़क किनारे तक बैठे सब्जी विक्रेताओं को हटवाया गया। इससे पहले नगर परिषद में ट्रैफिक पुलिस प्रभारी और परिषद कर्मचारियों की बैठक भी हुई।
ट्रैफिक पुलिस और परिषद के संयुक्त अभियान में पाला सब्जीमंडी में पहले सफाई करवाई गई। बाद में सड़क किनारे से ठेला विक्रेताओं से समझाइश कर हटवाया गया। इस दौरान वार्ड पार्षद सुल्ताना बी ने मंडी में सड़क किनारों पर लाइनिंग करने का भी सुझाव दिया, ताकि बाद में फिर ऐसी स्थिति नहीं बन पड़े। इसके बाद टीम ने पास ही में बने माही बाल उद्यान में से भी लारियों को बाहर निकलवाया। सब्जी विक्रेताओं को तय कतार और जगह पर सुनियोजित तरीके से बैठाया गया। साथ ही यही व्यवस्था नियमित रखने की हिदायत दी।
सड़कसे हटाकर पुरानी सब्जीमंडी में बैठाया : ट्रैफिकप्रभारी जगमालसिंह ने बताया कि बुधवार को महालक्ष्मी चौक में सड़क किनारे कतार में बैठे फुटकर व्यापारियों को हटवाकर उन्हें डेगलीमाता चौक में बनी पुरानी सब्जीमंडी में बैठने के लिए समझाइश की गई। हालांकि सब्जी विक्रेता वहां बैठने के लिए राजी हाे गए, लेकिन उन्होंने मंडी में साफ-सफाई करवाने की भी मांग की। इसके लिए परिषद को अवगत करा दिया है।
30 दिसंबर को प्रकाशित
पाला सब्जी मंडी में ठेला विक्रेताओं को एक तरफ बैठने की समझाइश करते पुलिसकर्मी। इस दौरान पार्षदसुल्ताना बी ने लाइनिंग का सुझाव रखा।
यह परेशानी भी : पार्षद और नेता जुटे अभियान रोकने में
इस अभियान में स्थानीय पार्षद और संगठन के नेता रोड़ा अटका रहे हैं। जिन जगहों पर अतिक्रमण हटाया जा रहा है, वहां पार्षद पहुंच कार्मिकों से उलझ रहे हैं या फिर संगठन के पदाधिकारियों से दबाव बनवाकर उन्हें कार्रवाई नहीं करने के लिए रोकने की कोशिश करने लग जाते हैं। पिछले चार दिन में दो से तीन बार ऐसा देखने को मिला। जब पार्षद या स्वघोषित नेताओं ने राजनीतिक एप्रोच लगाकर कार्रवाई का विरोध किया। इससे मौके पर से अतिक्रमण हटाने में कार्रवाई दल को भी परेशानी का सामना करना पड़ रहा है। इधर, शहर विधायक धनसिंह रावत ने कार्रवाई को सही ठहराते हुए कहा कि अगर कोई पार्षद इसका विरोध कर रहा है तो उससे समझाइश की जाएगी। शहर में ट्रैफिक व्यवस्था सुधारनी है तो सड़क पर से अतिक्रमण हटाना जरूरी है। हालांकि उन्होंने इस कार्रवाई से प्रभावित होने वाले ठेला और फुटकर विक्रेताओं की बैठक व्यवस्था के लिए भी जरूरी कदम उठाना जरूरी बताया। इसके लिए नगरपरिषद से ठेला विक्रेताओं की स्थाई बैठक व्यवस्था कराने के लिए बात की जाएगी।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva